b'\n_START_ARTICLE_\nLitzmannstadt\n_START_PARAGRAPH_\nLitzmannstadt var navnet, der blev givet til den tyskbesatte by \xc5\x81\xc3\xb3d\xc5\xba den 11. april 1940 efter ordre fra Adolf Hitler. Gauleiter af Warthegau, Arthur Greiser, deltog under den h\xc3\xb8jtidelige markering af omd\xc3\xb8belsen. Samtidig blev Piotrkowska-gaden omd\xc3\xb8bt til "Adolf Hitler Stra\xc3\x9fe", og byv\xc3\xa5benet blev forandret til en dobbel svastika p\xc3\xa5 bl\xc3\xa5farvet bund._NEWLINE_Den 8. februar 1940 oprettede tyskerne en j\xc3\xb8disk getto i byen, som fik navnet Ghetto Litzmannstadt._NEWLINE_Navnet blev givet til \xc3\xa6re for den tyske general Karl Litzmann, som under 1. verdenskrig i 1914 sejrede over russerne i slaget ved \xc5\x81\xc3\xb3d\xc5\xba. Navnet "Litzmannstadt" fungerede frem til tyskerne trak sig tilbage i januar 1945.'